Tedd le, és távozz!
A bácsikám utasított, hogy kérjek bocsánatot.
A bácsikád?
Baelor herceg.
A vastrón örököse.
- Nem akartam hazudni. - De megtetted.
Hazudtál mindenről. Kezdve a neveddel.
Nincs is Egg herceg.
- Aegon röviden. - Hát hogyne.
A Hódító után?
Hány Aegon király volt?
Négy.
Négy Aegon volt.
Miért tetted?
Valami tréfa volt?
Hogy gúnyt űzz a kóbor lovagból?
Nem. Daeront szolgáltam volna. Ő a bátyám.
Nem túl jó lovag. Részeges. Nem akart harcolni a tornán.
Rávett, hogy bújjunk el a torna végéig a fogadóban.
- Levágtad a hajad. - Daeron vágta le.
Daeron mondta azt is, hogy istállófiú vagy?
- Én nem mond... - Mit?
- Nem tudtam, hogy azzal rosszat teszek. - Dehogyisnem tudtad!
Azért hazudtál.
Töröld meg a szemed!
Annyira csalódott voltam, hogy a tornán nem leszek ott.
De a kis herceg nem lehet csalódott, nem igaz?
Fegyverhordozó akartam lenni.
Akár egy szamáré is, ha az felfogad.
Sajnálom, ser.
Szívemből.
Balszerencse, hogy beléd botlottam, igaz-e?
Mit tesznek velem, Egg?
A bácsikám látni kíván, ha jóllaktál.
Jól laktam. Már szájon rúgtam egy herceget,
ne várjon rám egy másik.
Állj fel!
Tölts egy kupával Ser Duncannek!
Próbáld nem ráönteni!
Nem önti rám, kegyelmes úr.
Jó gyerek ő.
Jó fegyverhordozó.
Nem akart rosszat.
Tudom én.
Rossz szándék nélkül is árthatunk.
Aegonnak hozzám kellett volna jönnie, amikor látta, mit művel a bátyja.
- Nem volt rá idő... - Ehelyett hozzád futott, Ser Duncan.
Nem tett jót vele.
Bár Ser Duncan megölte volna!
Aerion a fivéred.
És a testvéreinket szeretnünk kell.
Aegon, most hagyj magunkra!
Ahogyan kívánod.
Mennyire vagy jó lovag?
Jól forgatod a fegyvert?
Karddal és pajzzsal jól harcolok.
Lándzsát is fogtam már.
Maekar fivérem nemrég tért vissza a várba.
Fiát, Daeront, részegen találta egy fogadóban
nem messze délen.
- Tudom. - Azt mondta a fivéremnek,
egy megtermett rablólovag vitte el Aegont.
A lovag leírása illik rád, ser.
Hazudik.
Négy napja jártam a fogadóban.
Daeron herceg nem üldözte a gyerekrablót?
Láthatóan nem.
Na és a leány?
Aerion felségárulással fogja vádolni.
Árulás? Mert bábozott?
A sárkány a királyi ház címere.
- Úgy ábrázolni, hogy megölik... - Ártatlan játék volt.
De cseppet sem bölcs. Békeidőben sem.
Aerion e tettet támadásnak véli a Targaryen-ház ellen.
Lázadásnak.
Te is ezt hiszed, uram?
Egyet nem lehet vitatni.
Kezet emeltél a sárkány vérére.
De hiszen eltörte a leány ujját!
Okától függetlenül, nem okos megütni a király unokáját.
- Nem tetted volna ugyanezt? - Talán igen.
De én a trón örököse vagyok, nem egy kóbor lovag.
A lovagok ugyanarra esküsznek.
Hogy védik a gyengéket.
Aerion a fejedet akarja a tettedért.
De nem kapja meg.
Ám a tárgyalás meglesz.
És mert Daeron gyerekrablással vádol,
a bírák várhatóan nem neked kedveznek.
És ha bűnösnek találnak?
Utoljára, amikor valaki megütött egy királyi sarjat, levágták a kezét.
És te meg is rúgtad, nem igaz?
Igaz.
Van más lehetőség.
Hogy jobb vagy rosszabb, meg nem mondom.
Ezért kérdezem még egyszer,
Ser Duncan, a Magas,
mennyire vagy jó lovag?
Őszintén.
A HÉT KIRÁLYSÁG LOVAGJA
Harc általi ítélet.
Ahhoz jogom van.
Elutasítom.
De nem utasíthatod el.
A bűntettel vádolt lovagnak joga van ezt kérni.
Hacsak nem lépsz vissza.
Hetek próbája.
Jogom van kérni, úgy tudom.
Mi a nyű az a "hetek próbája"?
Egyfajta harc általi ítélet az is.
Ősi szokás,
ritkán élnek vele.
A Keskeny-tengeren hozták az andalok és a hét istenük.
Ha az andaloknak jó volt...
Elnézést, kegyelmes úr!
Az öregember ritkán imádkozott.
Mi az a "hetek próbája"?
Az andalok hitték, ha hét bajnok harcol,
az istenek nagyobb eséllyel avatkoznak be,
hogy a bűnös bűnhődjék.
Egy 6000 éves andal sületlenség mögé bújsz,
mert félsz egyedül szembe nézni egy egyszerű kóbor lovaggal?
- Nem. - Akkor miért?
Miért nem ölöd meg a gazt magad?
Daeront is lóvá tette.
Ser Duncannek felelnie kell mindegyik ellenünk elkövetett bűnéért.
Vagy talán hagyjuk, hogy folt essék a Targaryenek becsületén?
Ne beszélj nekem becsületről, fiú!
- Ez akkor is sületlenség. - Az lenne?
Nem az.
Aerionnak joga van hozzá.
Nincs választásunk.
- A hetek próbájára hajnalban kerül sor. - Ez meg mit jelent?
- Hét emberrel kell megküzdenem? - Ne add az ostobát!
Hét lovag küzd hét ellen.
Találnod kell hat lovagot magad mellé.
- De nekem senkim sincs. - Ha ügyed igaz,
jó emberek állnak mellé.
Ha nem az, bűnösnek bizonyulsz.
Te velem jössz!
Tébolyult!
Elmehetek?
Keress bajnokokat, Ser Duncan!
Hát, fiúk!
Ezt elfuseráltam.
Gyanítom, holnap meghalok.
Dunk! Te vagy az?
Hát te élsz?
- Raymun! Köszönöm, hogy őrizted a... - Éhes vagy?
- Nem. Nem nagyon. - Gyere!
A lovakkal beszéltél?
- Igen. - Te sült bolond vagy!
Hetek próbája? Duncan, az csatabárdokat,
- cséphadarókat, lándzsákat jelent. - Tudom, mit jelent.
Bocsáss meg neki! A kuzinomnak tej folyik az ereiben.
- Hallgass! Csak azt... - Ez a lovagok harca, Raymun.
Te nem vagy az, szóval ne féltsd az irhád!
Én is láttam, mit tett Aerion.
A lovag a gyenge védelmére esküszik,
még a kóbor lovag is.
Én veled vagyok.
Köszönöm, ser.
- Tán rosszul teszed. - Fáj elismernem,
- de Steffon jó harcos. - Miért fáj az neked?
Nem kétlem, de a sárkányok háza nem tűri
- az ellenszegülőt. - Sárkányok háza...
Hol vannak a sárkányaik?
Mi, Fossowayek
már azelőtt itt voltunk, hogy ezek partra szálltak,
és itt leszünk, miután eltűnnek.
Ki harcol még velünk?
Nem tudok senki mást.
Lesz még öt jó lovag, aki óhajtja, hogy dalban megénekeljék.
Bár tudnám, hogy a tragédia miért a tiszteletre méltókat sújtja!
De ha a választ nem is lelem,
egyet tudok: "dicsőbbek lesznek tőle".
Szerencsédre vannak barátaim.
Ser Lyonel, Lannister nagyúr, Ser Otho.
Nem örülnek, ha felrázod őket.
Ha dühösek, ádázabbul küzdenek.
Nem halsz meg, míg én vigyázok rád, ser.
Annyit ígérhetek.
Raymun!
A kuzinod el tudja hozni, akiket felsorolt?
Nem tudom.
Talán okosabb, ha elfutsz.
- Ha futok, nem ölnek meg? - Nem ölnek meg mindenképp?
Talán az istenek úgy vélik, azt érdemlem.
Mert tetted, amit kellett?
Mert nem tudom a helyem.
Ser!
Egg!
Mit keresel itt?
A fegyverhordozód vagyok. Én adom rád a páncélt.
Atyád tudja, hogy elhagytad a várat?
Remélem, nem.
Ma már nem tudnék több seggberúgást elviselni.
- Te! - Ne, ne! Duncan! Ne!
Hagyd! Kérlek!
Megvesztél, hogy idejössz? El kéne metszenem a torkodat!
- Előbb tölts egy kupa bort! - Köpök a borodra!
Hazudtál rólam.
Mondanom kellett valamit,
amikor atyám megkérdezte, mi lett az öcsémmel.
Kérlek, ne bántsd!
Kétszer nem ölhetnek meg.
Atyám is csatlakozik a hét vádlóhoz.
Miért ne tenné? Fiai becsületét szerzi vissza.
Nem mintha valaha is kértem volna rá.
Akárkinél van, tőlem megtarthatja.
Könyörögtem neki, ser. Könyörögtem.
A lényeg, hogy tőlem nem kell félned.
Az első rohamnál azon leszek, hogy bátornak tűnjek,
de azután mérhetnél egy szép ütést
a sisakom oldalára.
Szóljon, de ne túl nagyot!
Idejöttél, hogy ezt elmond?
Atyám utasította a Királyi Testőrséget is.
- A hármat, akik itt vannak. - Neked kid van, ser?
Raymun kuzinja.
Hozhatok embereket. Lovagokat. Tudok.
A családod ellen harcolok.
Atyámat jól védik.
Te nem ölöd meg Daeront. Mondta, hogy le fog esni.
És Aerion?
Holtan akarod látni?
Kicsi koromban
éjjelente bejött a hálótermembe,
és kést fogott a lábam közé.
Azt mondta, túl sok a fivére,
talán húgot csinál belőlem, és elvesz.
Bocsánat, de...
Eggnek igaza van. Aerion szörnyeteg.
A macskámat is bedobta a kútba.
- Azt mondta, nem ő volt, de én tudom. - Jól van.
Emberbőrbe bújt sárkánynak hiszi magát. Ezért dühítették fel a bábosok.
Kár, hogy nem Fossowaynek született,
akkor almának hinné magát. Mindenki jobban járna.
Vissza kell osonnom a várba.
Ser Duncan!
Jöjj egy szóra!
Álmodtam rólad.
Ezt már mondtad.
A fogadóban.
Valóban?
Nos, az álmaim nem olyanok, mint a tieid.
Valóra válnak.
Egy semmirekellő lenyűgöző képessége.
Az élet egyik fricskája.
De láttalak téged, ser.
Tüzet láttam.
És egy halott sárkányt.
Egy hatalmas szörnyet,
a szárnyai befedték volna ezt az egész mezőt.
Rád zuhant a magasból,
de életben maradtál, ám a sárkány kimúlt.
Én öltem meg?
Azt nem tudom.
Mi a sárkányok urai voltunk.
Nehéz elhinni.
Ők mind eltűntek, mi maradtunk.
Nem érdekel, ha meghalok.
Hát engem sem érdekel.
Lehet, hogy a hazugságommal öllek meg.
Ha így lesz, sajnálom.
Az egyik pokolba jutok. Tudom.
Egy olyanba, ahol nincs bor.
Te nem vagy lovag!
Florian vagy, a bolond!
Ser Duncan!
Ha a pajzsodért jöttél, nálam hagyta.
Tudod, hová ment?
Úgy mondta, Dorne-ba.
Elment, elfelejtik.
Helyes.
A perem öreg volt.
Olcsó acél.
Rozsdás, töredezett.
Csináltam rá újat.
Kétszer olyan vastag.
Vaspántot is tettem rá.
Most nehezebb, az igaz, de erősebb is.
A leány lefestette.
A csillag leesik,
és a napnyugta az éj hírnöke.
Ez a pajzs szinte hívja a halált.
De a szilfa él, fiam.
Látod, milyen zöldek a levelek? Nyári levelek, annyi biztos.
Ismered a régi rigmust?
"Tölgy és vas, vigyázz rám..."
"...mert, ha meghalok, a pokol vár."
Mennyit kérsz az... az új peremért?
Tőled?
Egy rezet.
Urak!
Az adósotok vagyok.
Az adós Aerion.
Behajtjuk a tartozást.
Hallottam, eltört a lábad.
Így igaz, a lábam eltört. Járni nem tudok.
De amíg lovon tudok ülni, harcolok.
Ser Robyn a király hűséges szolgája,
de ha a korona az istenekkel dacol, akkor Ser Robyn a koronával.
Tudtam, hogy bajkeverő vagy.
Hogy köszönhetném meg?
Vagy Ser Steffonnak, hogy szólt.
Ki az ördög az a Ser Steffon? Engem a fiú talált meg.
Vagy száz éve nem volt már hetek próbája.
Alig várom,
hogy összevérezzem a királyi testőrök patyolat köpenyét.
Hat! Csak hatan vannak!
Lehet az, hogy Aerion nem talált hetedik lovagot?
Raymun! Add a sisakomat!
Ser Steffon! És a barátaid?
Még hiányzik egy lovag, hogy heten legyünk.
Tartok tőle, hogy még kettő.
Aerion herceg és a vádlók mellé állok.
Azt mondtad...
Ser Duncannek, számíthat rád.
A hercegünk csak úgy ad nekem nemesi címet,
ha Ser Duncan ellen küzdök.
Eladtad a becsületed egy címért?
Kuzin!
Sok nagy ember kevesebbért is eladta a becsületét.
Ez jól sikerült alku volt.
Hozd a lovamat!
Menj érte magad!
Vesztettünk.
Üss lovaggá!
Átveszem kuzinom helyét.
Ser Duncan! Üss lovaggá!
Raymun, én nem tehetem.
Nélkülem csak öten vagytok.
Öttel nem győzhetsz.
A fiúnak igaza van, attól tartok.
Rajta, Ser Duncan!
Lovag lovaggá üthet mást.
Menj! Én lovaggá ütöm a fegyverhordozót.
A Harcos nevében bátorságra kötelezlek,
az Atya nevében igazságosságra,
az Anya nevében
a gyengék és ártatlanok védelmére.
Ser Duncan!
Nem késlekedhetünk.
- Úgy látom, csak öt bajnokod van. - Hat.
Ser Lyonel lovaggá üti Raymun Fossowayt. Hatan küzdünk hét ellen.
Csakhogy azt tiltja a szabály.
Ha nem találsz még egy lovagot, ser,
bűnösnek nyilvánítunk a vádakban.
Nagyuram, kérek még egy kis időt.
Megkapod.
Uraim!
Tudom, hogy senki nem emlékszik Krajcárfai Ser Arlanra.
A fegyverhordozója voltam.
Szolgáltunk titeket.
Asztalotoknál ettünk,
termeitekben háltunk.
Jó ember volt.
Megmutatta, milyen a jó lovag.
Az nemcsak kard és páncél, de becsület is.
A jó lovag megvédi a gyengét.
Én... én csak azt tettem.
Nem vagyok Ser Arlan vére,
de követem a példáját,
ahogyan a fiaitok a tiéteket.
Ki áll ki és harcol mellettem?
A bátorság elhagyta Westeros nemes házait talán?
Kötve hiszem, hogy így lenne!
Hát egyetlen igaz lovag sincs köztetek?
Én kiállok Ser Duncan mellett.
Elhagyott a józan eszed?
- Hisz rátámadt a fiamra. - Csak megvédte a gyengét.
Ahogyan egy igaz lovag.
Döntsenek az istenek igazáról!
GEORGE R. R. MARTIN "A HÉT KIRÁLYSÁG LOVAGJA" CÍMŰ KÖNYVE ALAPJÁN
Magyar szöveg: Szép Erzsébet Iyuno
Novák Gábor műfordításának felhasználásával.